આ પ્રસંગે ધર્મગુરુઓ દ્વારા દિપ પ્રાગટ્ય બાદ પુરાણી શ્રી બાલકૃષ્ણદાસજી સ્વામીએ સૌ કોઇનું સ્વાગત કર્યું હતું. પૂજ્ય સ્વામીજીએ જણાવેલ કે દરેક ધર્મમાં આંતરિક અને બહારની સ્વચ્છતા અને પવિત્રતા ઉપર ભાર મુકાયો છે. અને એમનું એક સુત્ર છે – ‘વર્શીપ ફોર વોશ’. આજે આ તમામ વિવિધ પંથોના ધર્મગુરુઓ આ માટે માર્ગદર્શન આપવા એક મંચ ઉપર વિરાજમાન થયા છે. આ ન માત્ર અમદાવાદ પરંતુ સમગ્ર ગુજરાતનું ગૌરવ છે. આ સેવા કાર્યના પ્રેરણા સ્રોત પરમાર્થ નિકેતનના અધ્યક્ષ શ્રી ચિદાનંદ સરસ્વતીજી – પૂજ્ય મુનીજી મહારાજ છે. ગુજરાતના પનોતા પુત્ર માનનીય વડાપ્રધાન શ્રી નરેન્દ્રભાઈ મોદીએ સ્વચ્છ ભારતનું અભિયાન શરું કર્યું છે એ બદલ એમને પણ અભિનંદન !